**ছবিসহ ভোটার তালিকা হালনাগাদ কার্যক্রম -২০২২ এর তথ্য সংগ্রহ কার্যক্রমে**

উপর্যুক্ত বিষয় ও সূত্রোক্ত স্মারকের প্রেক্ষিতে জানানো যাচ্ছে যে, গাইবান্ধা জেলার সুন্দরগঞ্জ উপজেলার ছবিসহ ভোটার তালিকা হালনাগাদ কার্যক্রম-২০২২ এর তথ্যসংগ্রহ কার্যক্রম আগামী ১১ সেপ্টেম্বর ২০২২ ইং তারিখ শুরু হয়ে আগামী ০১ অক্টোবর ২০২২ ইং পর্যন্ত চলবে। তথ্যসংগ্রহ কার্যক্রম শেষ হওয়ার পর ছবিতোলার সময়সূচি নির্ধারণ পূর্বক অবগত করা হবে। এখন তথ্যসংগ্রহ কার্যক্রম সুষ্ঠু ও সুন্দরভাবে সম্পাদনের লক্ষ্যে তথ্যসংগ্রহকারী ও সুপারভাইজার বৃন্দকে সার্বিক সহযোগিতা প্রদানের জন্য অনুরোধ করা হলো। সহযোগিতার বিষয় সমূহ নিন্মে উল্লেখ করা হলো।

১। নতুন ভোটার অন্তর্ভূক্তির জন্য যারা ভোটার হতে চান তাদের কে অনলাইন জন্ম নিবন্ধন সনদ এবং নাগরিকত্ব সনদ প্রদানে সহযোগিতা করা।

২। মৃত ভোটারগণের নাম ভোটার তালিকা হতে কর্তনের লক্ষ্যে মৃত ব্যক্তির জাতীয় পরিয়চয় পত্র/ভোটার নম্বর উল্লেখ পূর্বক মৃত্যু সনদ/প্রত্যয়ন প্রদান করা।

৩। মৃত ভোটারের নাম কর্তনের জন্য ১২নং ফরমে সংশ্লিষ্ট ওয়ার্ডের গ্রাম পুলিশ ও ওয়ার্ড কাউন্সিলর/সদস্যগণকে স্বাক্ষর দানের নির্দেশনা দান এবং পরিষদের সভাপতি হিসেবে নাম-পদবীর সিল প্রদানসহ স্বাক্ষর দান।

৪। তথ্যসংগ্রহকারী ও সুপারভাইজার বৃন্দকে ভোটার এলাকা ও ওয়ার্ড চিহ্নিত করণে সহযোগিতা করা।

৫। নতুন ভোটারদের জন্য নিবন্ধন ফরম-২ এ যাচাইকারী হিসেবে ওয়ার্ড কাউন্সিলর/সদস্যগণকে জাতীয় পরিচয়পত্র নম্বর উল্লেখ ও নামের সিলসহ স্বাক্ষর প্রদানে নির্দেশনা দান।

৬। ছবিসহ ভোটার তালিকা কার্যক্রমের বিষয়টি তাঁর এলাকায় ব্যাপক প্রচারের ব্যবস্থা করণ।

সংযুক্তঃ তথ্যসংগ্রহকারী ও সুপারভাইজারগণের নিয়োগ ০১ (এক) পাতা।